**Årsberetning 2020.**

I 2020 har vi udpumpet 167578 m3 vand

Der er faktureret 159712 m3

Vandspild på 7866 m3

Vandspildet udgør 4,69 %

2020 var året hvor vi for første gang stiftede bekendtskab med Corona restriktioner,

og på baggrund af det var der ikke så meget aktivitet i bestyrelsen, vi havde kun 3

bestyrelsesmøder.

2020 var også året, hvor det for første gang blev indført løn til hele bestyrelsen efter

opfordring fra vandværksforeningen.

Selvom vi har et forholdsvis nyt vandværk, er det ikke ensbetydende med, at det

ikke er problemer/ udfordringer, det ene filteranlæg melder ind i mellem for høj

vandstand. Og der er et par kontraventiler, der ikke rigtig lukker – det vil Brian

fortælle mere om senere. Der er indkøbt GPS. Til indmåling af vandledninger

og stophaner. Det er et krav, at man fra juni 2023 skal kunne udlevere kort igennem

LER 2 på 2 timer. Brian vil give en lille demo. af GPSeren senere.

Vi begyndte, også at få problemer med vandledningen på strandvej. D.25-11 2020

begyndte vi at projektere ny ledning på Strandvej fra Kystvej til nr. 23

**Årsberetning 2021**

I 2021 har vi udpumpet 161703 m3 vand

Der er faktureret 155053 m3

Vandspild på 6651 m3

Vandspild på 4,11 %

2021 starter igen med Corona så d. 20-1-2021 var det første gang i Ballum

Vandværks historie at der blev afholdt et online bestyrelsesmøde. Det gik

slet ikke så galt. Den største ulempe var nok, at man selv skulle sørge for kage

til kaffen. Skaste ledning er revet over igen igen pga. grøfterensning, så det

blev besluttet, at den skulle ligge inde på marken. Den gamle lå i grøften.

Skaste ledning blev rykket frem foran ledningen på Strandvej, da vi så kunne

få den færdiggjort, før landmanden skulle pløje og så i marken. Og så vil vi

også hellere grave på strandvej om sommeren pga. grundvand.

Den store brønd på Højervej er blevet isoleret på loftet pga. kondensvand

ødelægger elinstallationerne, der er også fyldt 50 cm. grus i bunden, det har

givet et meget bedre miljø i brønden.

Brandhaner: der er kommet en skrivelse fra Brand & Redning, at de vil have

brandhaner lukket, og at vandværkerne selv skulle betale gildet.

Sven Gårde var hurtig til at svare, at det står i vedtægterne, at det er

Kommunens ejendom, og at de selv skal sørge for at få dem fjernet.

Vandledningen på Strandvej bliver lavet i 2 etaper, 1. etape er lavet, og går fra

Kystvej til nr. 23

2. etape er fra 23-29 og skyllehane vest for nr. 29. skyllehanen vest for 29 er lavet.

Der har også været indbrud på vandværket, der blev stjålet høreværn, videokamera

og græstrimmer til en værdi af 7500 kr. Med udskiftning af lås og nyt kamera

løber det hele op i ca. 10000 kr. BNBO. (Borringnære Beskyttelsesområder) vi har

været til kursus i Tønder. BNBO. Skal være på plads senest 31-12-2022.

BNBO . bliver en dyr sag for vandværkerne, ( Kommuner/ Staten bestemmer hvor og

hvordan Vandværker betaler)

Vi har stigende problemer med Bentazon . Bentazon er et aktivstof i blandt andet

Fighter 480, som stadig er tilladt, og bruges til ukrudt sprøjtning i majs,

korn med udlæg

Frøgræs og ærter. Der er også lidt problemer med NN Dimethylsulfamid, der er et

aktivstof i svampemiddel til frugttræer og pyntegrønt, dette stof bruges ikke mere.

Vi har problemer med den ene boring, og har fået filmet røret indvendig, og der ser

ud til, at der er en utæthed i ca. 5,5 m dybde. Da man i sin tid lavede boringen, har

man sat skruer i samlinger, for at de ikke skulle glide fra hinanden, skruerne er bare

ikke rustfrie, så når de ruster væk, er der et lille hul fra jord ind i røret, og man

formoder, at forureningen kommer derfra.

Vi har deltaget i forskellige Webinarer, der er blevet stillet et fjernsyn op i

Vandværkets kontor, hvor vi har været samlet nogle stykker til Webinar.

En fin løsning på Corona problemet, og så er det også billigere. Sven har

været god til at få nogle gamle vandmålere gjort rene og har solgt dem for 17000 kr.

Tak til bestyrelsen for godt samarbejde, tak til de borger, der melder hurtig tilbage,

når de observerer et vandbrud.